Up-475/02
Natisni
Opravilna št.:
Up-475/02
Datum odločitve:
15. 10. 2002
ECLI:
ECLI:SI:USRS:2002:Up.475.02
Akt:
Ustavna pritožba A. A. zoper sodbo Vrhovnega sodišča št. II Ips 92/99 z dne 30. 9. 1999 v zvezi s sodbo Višjega sodišča v Ljubljani št. I Cp 290/98 z dne 11. 11. 1998 in v zvezi s sodbo Okrajnega sodišča v Krškem št. P 84/97 z dne 20. 10. 1997
Izrek:
Ustavna pritožba A. A. zoper sodbo Vrhovnega sodišča št. II Ips 92/99 z dne 30. 9. 1999 v zvezi s sodbo Višjega sodišča v Ljubljani št. I Cp 290/98 z dne 11. 11. 1998 in v zvezi s sodbo Okrajnega sodišča v Krškem št. P 84/97 z dne 20. 10. 1997
Evidenčni stavek:
Ker je bila ustavna pritožba vložena prepozno, ustavni pritožnik pa ni izkazal izpolnitve pogojev po tretjem odstavku 52. člena ZUstS, je Ustavno sodišče ustavno pritožbo zavrglo.
Geslo:
Rok za vložitev ustavne pritožbe, prepozna ustavna pritožba.
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
26. 7. 2002
Vrsta odločitve:
sklep
Vrsta rešitve:
zavrženje
Dokument:
US21776
Up-475/02-7
5. 11. 2002
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 15. oktobra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Vrhovnega sodišča št. II Ips 92/99 z dne 30. 9. 1999 v zvezi s sodbo Višjega sodišča v Ljubljani št. I Cp 290/98 z dne 11. 11. 1998 in v zvezi s sodbo Okrajnega sodišča v Krškem št. P 84/97 z dne 20. 10. 1997 se zavrže.
Obrazložitev
1. Pritožnik je dne 25. 7. 2002 vložil ustavno pritožbo, s katero izraža nezadovoljstvo nad izidom zapuščinskega postopka po pokojnima B. B. in C. C., umrlima leta 1988. Predlaga, naj Ustavno sodišče ustavno pritožbo kljub prepozni vložitvi vseeno obravnava. Ker je bila ustavna pritožba tako nepopolna, da je ni bilo mogoče obravnavati, je Ustavno sodišče pritožnika z dopisom z dne 24. 9. 2002 pozvalo, naj ustavno pritožbo dopolni v skladu s pozivom.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od dneva vročitve posamičnega akta, zoper katerega je mogoča ustavna pritožba. Po tretjem odstavku 52. člena ZUstS lahko Ustavno sodišče v posebno utemeljenih primerih izjemoma odloča o ustavni pritožbi, ki je vložena po izteku roka iz prvega odstavka 52. člena ZUstS. Razlogi, ki jih navaja pritožnik, ne izkazujejo utemeljenosti primera, ki bi izjemoma dovoljeval odločanje o ustavni pritožbi, vloženi po izteku šestdesetdnevnega roka.
Opustitev pravočasne vložitve ustavne pritožbe pa sama po sebi še ni razlog za izjemno obravnavo po navedeni določbi. Ustavno sodišče je zato ustavno pritožbo zavrglo, ne da bi se mu bilo treba spuščati v obstoj ostalih procesnih predpostavk.
3. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: namestnik predsednice senata Jože Tratnik ter člana dr. Ciril Ribičič in dr. Dragica Wedam Lukić.
Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča, razen sodnici mag. Mariji Krisper Kramberger, ki je bila izločena. Ker se za sprejem niso izrekli trije od njih, ustavna pritožba ni bila sprejeta v obravnavo.
Namestnik predsednice senata
Jože Tratnik